laion/Wikipedia-Exotic huggingface dataset:
לאופולד הרביעי, נסיך ליפה

לאופולד הרביעי, נסיך ליפה (בגרמנית: Leopold IV. Fürst zur Lippe;‏ 30 במאי 1871 – 30 בדצמבר 1949), היה נסיך ליפה בין השנים 1905–1918. לאופולד נולד ב-30 במאי 1871 באוברקאסל שהשתייכה לממלכת פרוסיה, לארנסט השני, רוזן ליפה-ביסטרפלד ולקרולינה, רוזנת ורטנסלבן, בתם של לאופולד אוטו, רוזן ורטנסלבן ומתילדה האלבך. לאופולד שירת בצבא הקיסרות הגרמנית עד לשנת 1894, ולאחר מכן למד מדעי המדינה באוניברסיטת בון ובאוניברסיטת ברלין. בשנת 1895 מת וולדמאר, נסיך ליפה, ובמקומו עלה לשלטון אלכסנדר, נסיך ליפה שהיה ללא ילדים, ולא היה כל כך שפוי. בעקבות כך פרץ מאבק ירושה בין בית שאומבורג-ליפה לבין לאופולד מבית ליפה-ביסטרפלד. בשנת 1905 הכריע בית המשפט הקיסרי בלייפציג, שהנסיכות תעבור ללאופולד. וילהלם השני, קיסר גרמניה שהיה גיסו של אדולף, נסיך שאומבורג-ליפה, התרגז כל כך על ההחלטה, עד שבשל כך לא הגיע לטקס ההכתרה של לאופולד. בשנת 1911 הותקפו לאופולד ואחיו יוליוס בעת מסעם, על ידי כנופיית פועלים איטלקים שזרקו עליהם אבנים, ויוליוס נפצע מפגיעת אבן בראשו. במהלך מלחמת העולם הראשונה שדרג לאופולד את תוארי הענפים השונים של המשפחה, וב-24 בפברואר 1916 הכשיר את נישואי אחיו ברנהרד, נסיך ליפה לארמגארד פון קראם, והעניק לבניו ברנהרד ואשווין את התואר "נסיך ליפה-ביסטרפלד". ב-12 בנובמבר 1918 התפטר לאופולד מתפקידו, בעקבות המהפכה הגרמנית ותבוסת הקיסרות הגרמנית במלחמת העולם הראשונה. לאחר עליית הנאציזם בגרמניה, כל שלושת בניו מאשתו הראשונה הפכו לחברי המפלגה הנאצית, ובנו הבכור ארנסט, נסיך הכתר של ליפה שהצטרף למפלגה במאי 1928, היה הנסיך הגרמני הראשון שעשה זאת. מכיוון שבניו מאשתו הראשונה התחתנו בנישואים מורגנטיים, הדיח אותם לאופולד בצוואתו משנת 1947 מראשות בית ליפה, ואכן לאחר מותו ב-30 בדצמבר 1949 בדטמולד, הפך בנו ארמין, נסיך ליפה לראש הבית. ב-16 באוגוסט 1901 התחתן לאופולד עם ברטה, נסיכת הסן-פיליפסטאל-בארכפלד, בתם של וילהלם, נסיך הסן-פיליפסטאל-בארכפלד ויוליאנה, נסיכת בנטהיים ושטיינפורט, ממנה נולדו לו 5 ילדים: ארנסט, נסיך הכתר של ליפה (1902–1987) לאופולד ברנהרד, נסיך ליפה (1904–1965) קרולינה, נסיכת ליפה (1905–2001) כלודוויג, נסיך ליפה (1909–2000) זיגלינדה, נסיכת ליפה (1915–2008) ב-26 באפריל 1922 התחתן לאופולד עם אנה, נסיכת איזנבורג ובידינגן, בתם של ברונו, נסיך איזנבורג ובידינגן השלישי וברטה, רוזנת קסטל-רידנהאוזן, ממנה נולד לו בן אחד: ארמין, נסיך ליפה (1924–2015). מדיה וקבצים בנושא לאופולד הרביעי, נסיך ליפה בוויקישיתוף
ארנסט טידמן

ארנסט טידמן (באנגלית: Ernest Tidyman‏; 1 בינואר 1928 - 14 ביולי 1984) היה סופר ותסריטאי אמריקאי שנודע בשל דמויות הבלש השחור שמאפינות את ספריו ובשל דמות המפתח הקולנועית שיצר ג'ון שאפט. טידמן זכה בפרס האוסקר לתסריט בשנת 1971 על הסרט "הקשר הצרפתי". נפטר ב-14 ביולי 1984. Shaft-1970 Shaft Among the Jews-1972 Shaft's Big Score-1972 Goodbye, Mr. Shaft-1973 Shaft Has a Ball-1973 Shaft's Carnival of Killers-1974 The Last Shaft-1975 Line of Duty-1974 Table Stakes-1978 The French Connection (הקשר הצרפתי) - 1971 תסריט Shaft-1971 - ספר ותסריט Shaft's Big Score!-1972 - תסריט, מפיק 1973-High Plains Drifter - תסריט 1975-Report to the Commissione - תסריט 1976-Gli Esecutori - תסריט 1978-To Kill a Cop - תסריט 1979-Dummy - תסריט 1979-A Force of One - תסריט 1980-Power - תסריט 1980-Guyana Tragedy: The Story of Jim Jones - תסריט 1980-Alcatraz: The Whole Shocking Story - תסריט 1983-Last Plane Out - תסריט 1985-Brotherly Love - תסריט ארנסט טידמן, ברשת החברתית Goodreads ארנסט טידמן, במסד הנתונים הקולנועיים IMDb (באנגלית) ארנסט טידמן, באתר MusicBrainz (באנגלית) ארנסט טידמן, באתר Discogs (באנגלית) ארנסט טידמן, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
משה סולובייצ'יק

האם התכוונתם ל... (לפי תאריכי לידה כרונולוגיים) משה סולובייצ'יק (ישיבה יוניברסיטי) (1879-1941) - ראש ישיבה בישיבת רבינו יצחק אלחנן (ישיבה יוניברסיטי) הוא היה בנו של הרב חיים סולובייצ'יק ואביו של הרב יוסף דב סולובייצ'יק מבוסטון. משה סולובייצ'יק (רופא) (1910-2001) - פרופסור לכירורגיה, מנהל מחלקה כירורגית ב' וכירורגית ילדים ב- בית החולים איכילוב משה סולובייצ'יק (ציריך) (1914-1995) תלמיד חכם וראש ישיבה בשווייץ
פוסידון (כלי שיט תת-מימי)

פוסידון(ברוסית: "Посейдон", קוד דיווח נאט"ו: "Kanyon"), הוא כלי צלילה בלתי מאויש (כצב"ם) דמוי טורפדו שפותח על ידי רוסיה. המשימה העיקרית של הכצב"ם היא לשאת ראשי נפץ גרעיניים לחופי אויב ולהבטיח נזק בלתי הפיך לערי החוף של המדינה על ידי יצירת אזורי ענק של זיהום רדיואקטיבי, צונאמי ותוצאות הרסניות אחרות של פיצוץ גרעיני רב עוצמה. הכצב"ם יכול להוביל פצצת קובלט (אנ') או פצצה תרמו-גרעינית של עד 100 מגה-טון אל הנמלים הימיים של האויב וערי החוף או לפגוע בצי עצמו על ידי הטבעת קבוצת קרב שלמה. מערכת נשק זו היא נשק יום הדין. הכצב"ם הוא דמוי טורפדו בגודל של צוללת זעירה. הכצב"ם יכול לנוע במהירות של 185 קמ"ש אם כי הערכות עדכניות מצביעות על מהירות של 100 קמ"ש. טווח השיגור הוא 10,000 ק"מ בעומק מרבי של 1,000 מטר, מה שמאפשר לו לחצות את האוקיינוס האטלנטי למשל. לכלי יש תכונות חמקנות והוא חסין גם כנגד איכון אקוסטי. קוטרו כ-1.6 מטר ואורכו 24 מטר. קוטר ראש הנפץ 1.5 מטר ואורכו 4 מטר, דהיינו בעל נפח של 7 מ"ק, נפח דומה לזה של פצצת הצאר, הפצצה העוצמתית ביותר מאז ומעולם, אך בעל עוצמה כפולה. מדיה וקבצים בנושא פוסידון בוויקישיתוף https://www.rt.com/news/422070-ministry-defense-ddos-name-contest/ http://nationalinterest.org/blog/the-buzz/just-how-much-threat-russias-status-6-nuclear-torpedo-24094 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
רב אקצ'סי

רָב אָקְצֶ'סִי (בטורקית: Rav akçesi) היה מס אשר יהודי האימפריה העות'מאנית שילמו עבור החזקת רב ראשי בקהילותיהם. במחצית השנייה של המאה ה-15, היה הרב משה קפשאלי מקורב לסולטאן מהמט השני ולאחר כיבוש קונסטנטינופול הכיר בו הסולטאן כנציג היהודים בממלכתו. תמורות הזכות לייצוג נפרד נדרשו בני הקהילה לשלם מס לסולטאן, אותו הבטיח קפשאלי לשלם. התיעוד הראשון לתשלום המס על ידי משה קפשאלי הוא מיולי 1480. ממועד זה הוחל בתשלום המס עבור החזקת רב ראשי בקהילות השונות והוא נגבה בדרך כלל באופן פרוגרסיבי. בתחילה היה שמו של המס ג'יזיה אי רב (בטורקית: Cizye-i Rav) - מס גולגולת מיוחד עבור רב, ובהמשך קיבל את שמו הנפוץ רב אקצ'סי. מס זה שולם דרך כלל במזומנים, אך עם זאת תועדו גם מקרים בהם העבירו הקהילות שווי ערך בתוצרת חקלאית, ביגוד ומוצרים שונים, או רכשו מוצרים שונים עבור השלטון המקומי העות'מאני. כך למשל, מתעודות עות'מאניות העוסקות בגביית מיסים עולה, כי ב-1655 יהודי מונסטיר רכשו ביגוד ופריטי לבוש עבור חיל היניצ'רים העות'מאני שחנה בעיר, כמס אקצ'סי. המיסוי על האוכלוסייה הלא-מוסלמית היה גבוה במידה רבה לעומת המיסוי על האוכלוסייה המוסלמית וזאת כחלק ממגמה כללית של איסלום שהובלה על ידי השער הנשגב. הרציונל היה שנטל המיסים הרב יוביל את התושבים הלא-מוסלמים להמרת דת. לוואלי המקומי בכל איילט הייתה סמכות לבצע שינויים במיסוי, וכן להמליץ בפני השער הנשגב לפטור את הקהילה ממס בעיתות מצוקה. Ancient Jewish History: Taxation, באתר הספרייה היהודית הווירטואלית (באנגלית) Stanford J. Shaw, The Jews of the Ottoman Empire and the Turkish Republic, הוצאת מקמילן פרס, לונדון, 1991, עמוד 75 (באנגלית). Rav Akçesi (Rabbi's Tax), באתר brillonline (באנגלית).
סופי שול - הימים האחרונים

סופי שול - הימים האחרונים (בגרמנית: Sophie Scholl – Die letzten Tage) הוא סרט גרמני המתאר את תפיסתה, משפטה, והוצאתה להורג של סופי שול. הסרט מבוסס על ראיונות עם מקורבים לקבוצה ששרדו ועל פרוטוקולים שנותרו בארכיבים בגרמניה המזרחית. הסרט הוצג בפסטיבל הסרטים הבינלאומי בברלין ב-2005 והיה מועמד לפרס האוסקר כסרט הזר הטוב ביותר בשנת 2006. בשנת 1943 סופי שול ואחיה הנס שול חולקים דירה במינכן. הם לומדים יחד באוניברסיטת לודוויג מקסימיליאן וחברים שניהם בקבוצת מחתרת הקרויה "הוורד הלבן" אשר מתנגדת לשלטון הנאצי בצורות לא-אלימות. חברי הקבוצה מסיימים להדפיס את העלון השישי שלהם, אולם הם הדפיסו יותר עלונים משהם יכולים להפיץ באמצעות הדואר. הנס מציע לפזר את העלונים באוניברסיטה, וסופי מתנדבת לסייע לו. למחרת בבוקר, הם מתחבקים ואז הולכים אל האוניברסיטה. הם מפזרים את העלונים ליד חדרי ההרצאות. הנס מניח ערימת עלונים על המעקה, אולם סופי דוחפת אותם והם מתפזרים. בזמן שהיא עושה זאת, שרת באוניברסיטה רואה אותם וממהר להסגירם לגסטאפו. הם מובלים למעצר ונחקרים. סופי אמנם טוענת שהם רק דחפו את העלונים מהמעקה ולא כתבו אותם, ושהם נושאים מזוודה ריקה כיוון שהם מתכננים לבקר את הוריהם ורוצים לקחת עמם בגדים בחזור, אולם ראיות חדשות שמתקבצות מצביעות בבירור על כך שהם מתנגדי המשטר וכתבו את העלונים. חברם ושותפם לקשר כריסטוף פרובסט נעצר גם הוא. שלושתם עומדים למשפט בפני בית הדין העממי, וראש בית הדין, רולנד פרייזלר, דן אותם לעונש מוות. הוריהם של הנס וסופי מורשים לבקר אותם טרם ביצועו, ומביעים תמיכה במעשיהם. ראשיהם של שלושתם נערפים בגיליוטינה. הסרט מסתיים כאשר מטוסי חיל האוויר הבריטי מנחיתים אלפי עותקים מעלוני הוורד הלבן בשמי מינכן. אתר האינטרנט הרשמי של סופי שול - הימים האחרונים "סופי שול - הימים האחרונים", במסד הנתונים הקולנועיים IMDb (באנגלית) "סופי שול - הימים האחרונים", באתר נטפליקס "סופי שול - הימים האחרונים", באתר AllMovie (באנגלית) "סופי שול - הימים האחרונים", באתר Rotten Tomatoes (באנגלית) "סופי שול - הימים האחרונים", באתר Box Office Mojo (באנגלית) "סופי שול - הימים האחרונים", באתר Metacritic (באנגלית) "סופי שול - הימים האחרונים", במסד הנתונים הקולנועיים KinoPoisk (ברוסית) מרק וולוביץ, ‏הרואיזם מצודד: על סופי שול, הימים האחרונים, וההתנגדות לרייך השלישי בזיכרון הגרמני, סליל, כתב עת להיסטוריה, קולנוע וטלוויזיה, קיץ 2009 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
נסיכות אנהלט-צרבסט

נסיכות אנהלט-צרבסט (בגרמנית: Fürstentum Anhalt-Zerbst) הייתה נסיכות באימפריה הרומית הקדושה, אשר בשנת 1796 אוחדה עם נסיכות אנהלט-דסאו, לאחר היכחדות הקו הזכרי של שליטיה. נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרזלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1382 מת יוהאן השני, נסיך אנהלט-צרבסט, ובשנת 1396 חולקה נחלתו בין בניו; זיגיסמונד הראשון, נסיך אנהלט-דסאו ואלברכט הרביעי, נסיך אנהלט-קתן. בשנת 1516 מת ארנסט הראשון, נסיך אנהלט-דסאו, ובשנת 1544 חולקה נחלתו בין בניו; יוהאן החמישי, נסיך אנהלט-צרבסט, גאורג השלישי, נסיך אנהלט-דסאו ויואכים הראשון, נסיך אנהלט-דסאו. בשנת 1561 מת יואכים הראשון, נסיך אנהלט-דסאו ללא יורשים, ואחיינו יואכים ארנסט, נסיך אנהלט איחד תחתיו את כל נחלות בית אסקניה. בשנת 1586 מת יואכים ארנסט, ובשנת 1603 חולקה נחלתו בין בניו; יוהאן גאורג הראשון, נסיך אנהלט-דסאו, כריסטיאן הראשון, נסיך אנהלט-ברנבורג, אוגוסט, נסיך אנהלט-פלצקאו, רודולף, נסיך אנהלט-צרבסט ולודוויג הראשון, נסיך אנהלט-קתן. בשנת 1621 מת רודולף, נסיך אנהלט-צרבסט, ובנו יוהאן השישי, נסיך אנהלט-צרבסט, אשר היה רק בן ארבעה חודשים ירש את נחלותיו ותאריו, אולם עד לבגרותו שלט דודו אוגוסט, נסיך אנהלט-פלצקאו כעוצר הנסיכות. יוהאן התחנך בעיקר על ידי אימו, ובעקבות אי היציבות הפוליטית שנגרמה בשל מלחמת שלושים השנים, למד יוהאן בתקופות שונות בצרבסט, קוזוויג, וויטנברג. בשנת 1633 הוא נשלח לחצר דודו אנטון גינטר, רוזן אולדנבורג על מנת להשלים את חינוכו. מיד לאחר שהוא הגיע לבגרות רשמית הוא תפס את השלטון בנסיכות, והפך את הדת הלותרנית לדת הרשמית בנסיכות. יוהאן הרחיב את שטחי הנסיכות באופן ניכר, על ידי רכישת שטחים שונים. בשנת 1742 מת יוהאן אוגוסט, נסיך אנהלט-צרבסט ללא ילדים, וכריסטיאן אוגוסט, נסיך אנהלט-דורנבורג ואחיו יוהאן לודוויג השני, נסיך אנהלט-דורנבורג ירשו את הנסיכות. בתחילה שלט יוהאן לודוויג בצרבסט, בעוד כריסטיאן אוגוסט נשאר בשטטין, אולם בשנת 1746 מת יוהאן לודוויג, וכריסטיאן אוגוסט נאלץ לעבור לצרבסט, שם התגורר עד מותו בשנת 1747, ולאחר מותו ירש אותו בנו פרידריך אוגוסט, נסיך אנהלט-צרבסט. בשנת 1793 מת פרידריך אוגוסט, ובשנת 1796 צורפו שטחי הנסיכות לנסיכות אנהלט-דסאו. זיגפריד הראשון (1252–1298) אלברכט הראשון (1298–1316) אלברכט השני (1316–1362) אלברכט השלישי (1359) ולדמאר הראשון (1316–1368) יוהאן השני (1362–1382) ולדמאר השני (1368–1371) ולדמאר השלישי (1382–1391) זיגיסמונד הראשון (1382–1396) אלברכט הרביעי (1382–1396) הנסיכות חולקה בין אנהלט-דסאו ואנהלט-קתן בשנת 1396. יוהאן החמישי (1544–1551) קרל הראשון (1551–1561) ברנהרד השביעי (1551–1570) יואכים ארנסט (1551–1586) רודולף (1603–1621) יוהאן השישי (1621–1667) קרל וילהלם (1667–1718) יוהאן אוגוסט (1718–1742) יוהאן לודוויג השני (1742–1746) כריסטיאן אוגוסט (1742–1747) פרידריך אוגוסט (1747–1793) סופיה אוגוסטה פרדריקה (1793–1796) סופח לאנהלט-דסאו בשנת 1796. מדיה וקבצים בנושא נסיכות אנהלט-צרבסט בוויקישיתוף מפת אנהלט בשנת 1789
Mercy

Mercy היא מילה באנגלית שפירושה רחמים. האם התכוונתם ל... שירים: Mercy (שיר של מאדאם מסייה) – שיר של הצמד מאדאם מסייה. Mercy (שיר של שון מנדס) – שיר של הזמר שון מנדס. Mercy (שיר של דייב מת'יוס בנד) – שיר של הלהקה דייב מת'יוס בנד. Mercy (שיר של דאפי) – שיר של הזמרת דאפי. Mercy (שיר של קניה וסט) – שיר של הראפר קניה וסט. Mercy (שיר של מיוז) – שיר של הלהקה הבריטית מיוז. אלבומים: Mercy (אלבום של סטיב ג'ונס) – אלבום של הזמר סטיב ג'ונס. סרטים: Mercy (סרט, 1953) – סרט משנת 1953. Mercy (סרט, 1995) – סרט משנת 1995. Mercy (סרט, 2000) – סרט משנת 2000. Mercy (סרט, 2009) – סרט משנת 2009. Mercy (סרט, 2012) – סרט משנת 2012. Mercy (סרט, 2014) – סרט משנת 2014. Mercy (סרט, 2016) – סרט משנת 2016. Mercy (סרט, 2017) – סרט משנת 2017. חברות: Merci – חברת שוקולד אירופאית.
יוהאן אוגוסט, נסיך אנהלט-צרבסט

יוהאן אוגוסט, נסיך אנהלט-צרבסט (בגרמנית: Johann August von Anhalt-Zerbst;‏ 29 ביולי 1677 – 7 בנובמבר 1742), היה נסיך אנהלט-צרבסט בין השנים 1718–1742. יוהאן אוגוסט נולד ב-29 ביולי 1677 בצרבסט שהשתייכה לנסיכות אנהלט-צרבסט, לקרל וילהלם, נסיך אנהלט-צרבסט, ולסופיה, דוכסית סקסוניה-וייסנפלס, בתם של אוגוסט, דוכס סקסוניה-וייסנפלס ומריה אנה ממקלנבורג-שוורין. ב-25 במאי 1702 התחתן יוהאן אוגוסט עם פרדריקה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס, אולם לא היו לו ילדים ממנה. ב-8 באוקטובר 1715 התחתן יוהאן אוגוסט בשנית עם הדוויג פרדריקה מווירטמברג-ויילטינגן, בתם של פרידריך פרדינד, דוכס וירטמברג-ויילטינגן ואליזבת מווירטמברג-ממפלגארד, אך גם ממנה לא היו לו ילדים. בשנת 1718 מת אביו קרל וילהלם, נסיך אנהלט-צרבסט, ויוהאן אוגוסט עלה לשלטון במקומו. יוהאן אוגוסט נחשב לשליט נדיב ונבון, ובשנות השלום של שלטונו התפתחה מאוד הנסיכות, ובמיוחד עיר הבירה צרבסט. בשנת 1722 הוא מינה את יוהאן פרידריך פאש למנהל המקהלה בצרבסט. ב-7 בנובמבר 1742 מת יוהאן אוגוסט בצרבסט ללא ילדים, ודודניו כריסטיאן אוגוסט, נסיך אנהלט-דורנבורג ויוהאן לודוויג השני, נסיך אנהלט-דורנבורג ירשו את הנסיכות. מדיה וקבצים בנושא יוהאן אוגוסט, נסיך אנהלט-צרבסט בוויקישיתוף
רכס קרטר

רכס קרטר (באנגלית: Carter Ridge) הוא רכס הרים גבוה הממוקם בין קרחון קורל סי וקרחון אלדר, בהרי ויקטורי, בארץ ויקטוריה, שבאנטארקטיקה. אורכו של הרכס 20 קילומטרים. הרכס מופה לראשונה על ידי משלחת הסקר הגאולוגי האנטארקטי של ניו זילנד (שחקרה את האזור בין השנים 1957–1958) ועל ידי משלחת הסקר הגאולוגי של ארצות הברית (שחקרה את האזור בין השנים 1960–1962). שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם הכימאי הרברט א. קרטר, חבר הקרן הלאומית למדע של ארצות הברית בין השנים 1964 - 1972, ויו"ר הקרן בין השנים 1970 - 1972. רכס קרטר באתר הסקר הגאולוגי של ארצות הברית רכס קרטר באתר מרכז המידע האנטארקטי של ממשלת אוסטרליה רכס קרטר באתר הגאזט האנטארקטי של ממשלת ניו זילנד רכס קרטר - תצלום לוויין מחשבון מרחקים - המרחק מרכס קרטר לאתרים סמוכים מידע גאוגרפי והיסטורי קורות חייו של הרברט קרטר
כנוריתיים

כנוריתיים (שם מדעי: Rhinidae) היא משפחה של דגי סחוס שטוחים מסדרת הגיטרנאים. לבני משפחה זו גוף מוארך המזכיר בצורתו גיטרה או כינור. חוטמם מוארך ופיהם מצוי בתחתית גופם. דגים אלה חיים במים רדודים סביב האזור האינדו-פסיפי ובמזרח האוקיינוס האטלנטי במי שוניות וחוליות. הם צדים דגים וחסרי חוליות ימיים קטנים. הגדול בבני המשפחה הוא כנורן לבן נקוד שאורכו מעל 3 מטר ומשקלו עד 220 קילוגרם. סוג ומין יחיד כִּנּוֹרִית כַּדַּת-רֹאשׁ (Rhina ancylostoma) סוג כינורן (Rhynchobatus) מין Rhynchobatus australiae מין Rhynchobatus cooki מין כנורן לבן נקוד (Rhynchobatus djiddensis) מין Rhynchobatus immaculatus מין כינורן לייביס (Rhynchobatus laevis) מין Rhynchobatus luebberti מין Rhynchobatus palpebratus מין Rhynchobatus springeri סוג ומין יחיד Rhynchorhina mauritaniensis מדיה וקבצים בנושא כנוריתיים בוויקישיתוף כנוריתיים, באתר ITIS (באנגלית) כנוריתיים, באתר NCBI (באנגלית) כנוריתיים, באתר GBIF (באנגלית)
מארק וסטון

מארק וסטון (באנגלית: Mark Weston; ‏ 30 במרץ 1905 - 29 בינואר 1978) היה אתלט בריטי אינטרסקס (בעל איברי מין נקביים וזכריים), שגודל כילדה. בשנות ה-20 כשהיה מוכר כאישה, היה אלוף בריטניה לנשים בהטלת כידון, בזריקת דיסקוס ובהדיפת כדור ברזל. וסטון זכה לכינוי "The Devonshire Wonder" בגלל הישגיו יוצאי הדופן. באפריל ובמאי 1936 עבר שני ניתוחים להתאמה מגדרית, שינה את שמו הפרטי למארק, ופרש מספורט תחרותי. וסטון נולד כאינטרסקס (בעל איברי מין נקביים וזכריים), שגודלה כילדה, בשם מארי לואיז אדית' וסטון (Mary Louise Edith Weston). באליפות בריטניה שנערכה בשנת 1925 זכה וסטון במדליית זהב בהדיפת כדור ברזל בשתי ידיים (3.63 ק"ג) בתוצאה של 17.69 מטר. במשחקי העולם לנשים שנערכו בגטבורג, שוודיה באוגוסט 1926 סיים וסטון במקום שישי בהדיפת כדור ברזל בשתי ידיים (סיכום שתי תוצאות של הדיפת כדור ברזל, אחת ביד ימין והשנייה ביד שמאל) בתוצאה של 18.78 מטר. באליפות בריטניה שנערכה בשנת 1928 זכה וסטון במדליית זהב בהדיפת כדור ברזל בשתי ידיים (3.63 ק"ג) בתוצאה של 18.89 מטר ובשנת 1929 הוא זכה ב-3 מדליות זהב, בהדיפת כדור ברזל בשתי ידיים (3.63 ק"ג) בתוצאה של 19.04 מטר, בזריקת דיסקוס בתוצאה של 30.50 מטר ובהטלת כידון בתוצאה של 25.91 מטר. ביולי 1936 נישא וסטון לאלברט מתילדה בריי ונודלו להם 3 ילדים. הוא עבד כמעסה. בשנת 1942 אחיו הארי שבעברו היה מוכר כ"הילדה", סבל מדיכאון לאחר הניתוח להתאמה מגדרית ותלה את עצמו. וסטון נפטר ב-1978. טרנסג'נדריות ואינטרסקסואליות בספורט מדיה וקבצים בנושא מארק וסטון בוויקישיתוף Vanessa Heggie, Testing sex and gender in sports; reinventing, reimagining and reconstructing histories, National Center for Biotechnology Information, U.S. National Library of Medicine (באנגלית) BRITISH ATHLETICS CHAMPIONSHIPS 1919-1939, gbrathletics.com, (באנגלית) FSFI WOMEN'S WORLD GAMES, gbrathletics.com, (באנגלית)
פסגת בוס

פסגת בוס (באנגלית: Boss Peak; מילולית: "פסגת הבליטה" או "פסגת בוס") היא הר מבודד, בצפון-מערב הרי ויקטורי בארץ ויקטוריה שבאנטארקטיקה. גובהה של הפסגה 2,179 מטרים מעל פני הים. הפסגה ממוקמת בקצהו של קרחון יוטלנד, ו-15 קילומטרים צפונית מזרחית לפסגת תומפסון.   שמה של הפסגה ניתן לה על ידי משלחת הסקר הגאולוגי האנטארקטי של ניו זילנד (שנערך בין השנים 1963- 1964), בשל דמיון הפסגה לבליטת מגן וכן לזכר סר ארנסט שקלטון שכונה "הבוס". פסגת בוס באתר הסקר הגאולוגי של ארצות הברית פסגת בוס באתר מרכז המידע האנטארקטי של ממשלת אוסטרליה תצלום לוויין של פסגת בוס תחזית מזג אוויר עדכנית לפסגת בוס מידע גאוגרפי והיסטורי מידע גאוגרפי
סזאר סמפסון

סזאר סמפסון (נולד ב-18 באוגוסט 1983) הוא זמר, פזמונאי ודוגמן אוסטרי. סמפסון נבחר לייצג את אוסטריה באירוויזיון 2018 עם השיר "Nobody But You" והגיע למקום השלישי בגמר עם 342 נקודות. סמפסון נולד בלינץ, אוסטריה, ועבד במשך שנים בתור עובד סוציאלי. בתחום המוזיקה, הוא היה חלק מהיצרניות המוזיקליות "Symphonix International" ו-"Electric Church". סמפסון היה לזמר ליווי בשיריה של בולגריה בשנים 2016 ו-2017. ב-5 בדצמבר 2017 הוכרז סמפסון כנציג אוסטריה לאירוויזיון 2018, בביצוע השיר "Nobody But You". השיר הולחן על ידי בוריס מילאנוב וסבסטיאן ארמן, שהיה מעורב בעיבוד כמה משיריה של בולגריה. ב-8 במאי 2018 הופיע סמפסון בחצי הגמר הראשון של האירוויזיון. שירה של אוסטריה היה מספר 13 בסדר ההופעות. בתום הערב הוכרז כעולה הראשון מבין עשר המדינות שעלו לשלב הגמר שהתקיים ב־12 במאי 2018, שבו זכה במקום הראשון בהצבעות השופטים ובמקום השלישי בתחרות עצמה. מדיה וקבצים בנושא סזאר סמפסון בוויקישיתוף סזאר סמפסון, ברשת החברתית פייסבוק סזאר סמפסון, ברשת החברתית אקס (טוויטר) סזאר סמפסון, ברשת החברתית אינסטגרם סזאר סמפסון, במסד הנתונים הקולנועיים IMDb (באנגלית) סזאר סמפסון, באתר MusicBrainz (באנגלית) סזאר סמפסון, באתר Discogs (באנגלית) סזאר סמפסון, באתר Genius "Cesar Sampson tritt für Österreich beim Song Contest an" (בגרמנית). DiePresse.com. 2017-12-05. נבדק ב-2018-03-11. Jordan, Paul (5 בדצמבר 2017). "Cesár Sampson to represent Austria in 2018!". eurovision.tv. EBU. {{cite web}}: (עזרה) Granger, Anthony (5 בדצמבר 2017). "Austria: Cesár Sampson To Eurovision 2018". Eurovoix. {{cite web}}: (עזרה) Gallagher, Robyn (5 בדצמבר 2017). "HAIL CESAR! ORF REVEALS CESAR SAMPSON WILL REPRESENT AUSTRIA AT EUROVISION 2018". Wiwibloggs. {{cite web}}: (עזרה) "Austria: Cesár Sampson To Sing "Nobody But You" in Lisbon - Eurovoix". Eurovoix (באנגלית בריטית). 2017-12-07. נבדק ב-2017-12-08.
חדקן אטלנטי

חדקן אטלנטי (שם מדעי: Acipenser oxyrinchus) הוא מין של דג ממשפחת החדקניים החי במי האוקיינוס האטלנטי. אורכו של דג גדול זה מגיע לאורך מרבי של 4 מטרים (13 רגל) ומשקל של 350 ק"ג. הוא בעל קשקשים גרמיים לאורך גופו ובעל חוטם דמוי-חדק המשופע למעלה ותחתיו זוג בינים. צבעו כחלחל שחור עד חום-זית והצידיים והבטן לבנים. זהו דג שמצוי בקבוצות קטנות במי החופים של האוקיינוס האטלנטי סביב חופי אירופה ואמריקה הצפונית והוא מתרבה במי נהרות אליהם הוא עולה להשריץ. הצעירים חיים במים מתוקים או מים מליחים עד הבגרות. החדקן האטלנטי נחשב לאחד ממיני הדגים הנדירים והקדומים ביותר בעולם. חדקן אטלנטי הוא מין בסכנת הכחדה שמצוי בקרקעית מים רדודים מול חופי אמריקה הצפונית – ממדינת פלורידה ועד קנדה. על פי ההערכות, מדובר במין שקיים לפחות 120 מיליון שנים, עוד מהתקופה שבה דינוזאורים התהלכו על כדור הארץ. החדקן משתמש בחוטמו כדי למצוא על הקרקעית סרטנים, דגים קטנים ורכיכות ימיות. Acipenser oxyrinchus oxyrinchus Acipenser oxyrinchus desotoi מדיה וקבצים בנושא חדקן אטלנטי בוויקישיתוף חדקן אטלנטי, באתר ITIS (באנגלית) חדקן אטלנטי, באתר NCBI (באנגלית) חדקן אטלנטי, באתר FishBase (באנגלית) חדקן אטלנטי, באתר GBIF (באנגלית) חדקן אטלנטי באתר הרשימה האדומה של IUCN
חדקן סיני

חדקן סיני (שם מדעי: Acipenser sinensis) הוא מין של דג ממשפחת החדקניים החי במימי סין, יפן וקוריאה אך הוא נכחד מרבים מאזורי חיותו. זהו אחד הגדולים שבדגי הגרם והוא מגיע לאורך 2–5 מטרים (6.6–16.4 רגל) ולמשקל 200–500 ק"ג. הוא בעל קשקשים גרמיים על גופו ובעל שלד סחוסי. הוא מרחרח עם חוטמו הגדול את הטרף. לצד החוטם ישנם 2 בינות. צבעו כחול-אפור כהה ומעט כסוף. החדקן חי בנהרות של סין וכמו היאנגצה ונהר הפנינה ולעיתים יורדים לשפכי נהרות סביב החופים. הם נעים בשחייה סביב הקרקעית ומחפשים טרף קטן יותר. החדקנים הבוגרים טורפים כל יצור קטן מהם ואילו הצעירים ניזונים מחרקים וחסרי חוליות מימיים. דגים אלה נפגעו מאוד מתעשייה, פגיעת סירות, רעשים וזיהום מים בנהר היאנגצה וכעת מצויים בסכנת הכחדה חמורה. מדיה וקבצים בנושא חדקן סיני בוויקישיתוף חדקן סיני, באתר ITIS (באנגלית) חדקן סיני, באתר NCBI (באנגלית) חדקן סיני, באתר FishBase (באנגלית) חדקן סיני, באתר GBIF (באנגלית) חדקן סיני באתר הרשימה האדומה של IUCN
קלוגה (דג)

קלוגה (שם מדעי: Huso dauricus) הוא מין של דג ממשפחת החדקניים החי במימי נהר אמור. דג זה הוא מהגדולים ביותר בדגי המים המתוקים. אורכו עולה על 5.6 מטרים ומשקלו מעל 1 טון. הוא קרובו של הבלוגה הגדול. צבעו ירוק-חום ועד שחור בחלק העליון והבטן צהובה-לבנה. הוא בעל חוטם הפונה מעלה וקשקשים גרמיים על גופו. הדג יכול לחיות יותר מ-20 שנה. דג זה מצוי בנהר האמור, אך גם יורד לחופים ולשפכי הנהר. הצעירים חיים בנחלים רדודים, שם מצויים פחות טורפים. ככל שהם גדלים הם מגיעים לנהרות מרכזיים עמוקים יותר. דגים אלה הם טורפים הניזונים ממגוון דגים החיים במי נהר אמור כמו סלמון. נשמעו סיפורים על קלוגות שטרפו אנשים אך טענות אלו מעולם לא אושרו. מדיה וקבצים בנושא קלוגה בוויקישיתוף קלוגה, באתר ITIS (באנגלית) קלוגה, באתר NCBI (באנגלית) קלוגה, באתר Animal Diversity Web (באנגלית) קלוגה, באתר FishBase (באנגלית) קלוגה, באתר GBIF (באנגלית) קלוגה באתר הרשימה האדומה של IUCN
הוסו

הוסו (שם מדעי: Huso) הוא סוג של דגי גרם מסדרת החדקנאים בתוכו שני מינים. הם קרובים לסוג חדקן. מיני הסוג הם הגדולים שבדגי המים המתוקים, והגדול שבהם הוא הבלוגה שאורכו מעל 7 מטרים ומשקלו 1.5 טון. דגים אלה חיים בנהרות וימי אירואסיה מהים השחור ועד נהר אמור שברוסיה. הם בעלי חוטם הפונה מעלה וזיפים הפונים מטה ועל גופם קשקשים גרמיים לאורך הגוף. דגים אלה הם טורפים גדולים שיטרפו דגים קטנים יותר. בלוגה (Huso huso) קלוגה (Huso dauricus) מדיה וקבצים בנושא הוסו בוויקישיתוף הוסו, באתר ITIS (באנגלית) הוסו, באתר NCBI (באנגלית) הוסו, באתר Animal Diversity Web (באנגלית) הוסו, באתר האנציקלופדיה של החיים (באנגלית) הוסו, באתר GBIF (באנגלית)
יוהאן לודוויג השני, נסיך אנהלט-צרבסט

יוהאן לודוויג השני, נסיך אנהלט-צרבסט (בגרמנית: Johann Ludwig II. Fürst von Anhalt-Zerbst; ‏23 ביוני 1688 - 5 בנובמבר 1746), היה נסיך אנהלט-צרבסט בין השנים 1742–1746. יוהאן לודוויג נולד ב-23 ביוני 1688 בדורנבורג, ליוהאן לודוויג הראשון, נסיך אנהלט-דורנבורג ולכריסטינה אלאונורה פון צויטש, בתם של גאורג וולראט פון צויטש וכריסטינה פון וייסנבאך. בשנת 1704 מת אביו יוהאן לודוויג הראשון, נסיך אנהלט-דורנבורג, ויוהאן לודוויג ירש את נחלותיו יחד עם אחיו יוהאן אוגוסט (מת ב-1709), כריסטיאן לודוויג (מת ב-1710) ויוהאן פרידריך (מת ב-1742). בשנת 1742 מת דודנו יוהאן אוגוסט, נסיך אנהלט-צרבסט ללא ילדים, ויוהאן לודוויג ירש גם את נסיכות אנהלט-צרבסט יחד עם אחיו כריסטיאן אוגוסט, נסיך אנהלט-צרבסט. יוהאן לודוויג שלט בצרבסט, בעוד כריסטיאן אוגוסט נשאר בשטטין, אולם ב-5 בנובמבר 1746 מת יוהאן לודוויג בצרבסט, וכריסטיאן אוגוסט ירש לבדו את הנסיכות. מדיה וקבצים בנושא יוהאן לודוויג השני, נסיך אנהלט-צרבסט בוויקישיתוף יוהאן לודוויג השני, נסיך אנהלט-צרבסט (בגרמנית)